## De mystiske tal i "Seneste ændringer" og "overvågningslisten".
Jeg har bemærket, at der både i min egen "overvågningsliste" samt i listen over "Seneste ændringer" optræder tal i parantes efter artikelnavnet. Bortset fra, at de røde tal bringer mindelser om de kvartalsmæssige kontoudtog fra banken, må de jo have en eller anden praktisk funktion.
Måske kan jeg ikke "se skoven for bare træer", men nu har jeg søgt og ledt efter en forklaring på disse "mystiske" tal, uden at kunne finde nogen. Så er der en venlig sjæl, der kan forklare mig, hvad disse tal betyder.
Tallene hvor meget der er tilføjet eller fjernet fra artiklen - så vidt jeg husker målt i bytes. Et grønt tal (med +) angiver at der samlet set er tilføjet tekst, mens et rødt tal (med -) angiver at der samlet set er fjernet tekst. Tallet er praktisk til at give et fingerpeg om størrelsen af en ændring. Det giver dog ikke en sikker indikation, for en ændring hvor man fx sletter 4000 bytes reel tekst og erstatter det med 4000 bytes sludder vil blive markeret med et rundt 0.
Ok, så giver det jo pludselig mening :-)
Jeg takker for det hurtige svar.
